**Agonie ego**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zău m-am săturat de mine

viața asta-i un coșmar

să o schimb mi-e prea rușine

oricum totu-i în zadar

Viața asta-i un coșmar

Doamne oi-fi protagonistul

ce să spun nu am habar

eu prea veselul prea tristul

Doamne-oi fi protagonistul

să mă schimb mi-e prea rușine

ciocârlia-i flautistul

când m-am săturat de mine

Viața asta-i un coșmar

aș visa-o tot mai rar

Costel Zăgan, CEZEISME II